**Stanovisko**

**hlavného kontrolóra k návrhu rozpočtu obce Trnávka**

**na rok 2023 a k návrhu viacročného rozpočtu na roky 2024-2025**

Stanovisko k návrhu viacročného rozpočtu obce na roky 2023-2025 predloženého na rokovanie Obecného zastupiteľstva obce Trnávka je spracované v zmysle § 18f, odsek 1, písmeno c) zákona č. 369/1990 Zb. o obecnom zriadení v znení neskorších predpisov.

1. ***Základná charakteristika návrhu rozpočtu***

Odborné stanovisko je vypracovaný na základe zverejneného návrhu rozpočtu na roky 2023 až 2025 (ďalej len návrh rozpočtu), ktorý bol spracovaný v súlade s § 9 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov z bežne dostupných účtovných a rozpočtových údajoch o skutočných plneniach a čerpaniach rozpočtu za predchádzajúci rok a nasledujúce 3 roky v súlade s čl. 9 ods.1 zákona č. 493/011 Z.z. o rozpočtovej zodpovednosti. Návrh rozpočtu bol vyvesený na úradnej tabuli a zverejnený na webovom sídle obce.

Podľa §4 zákona č. 583/2004 o rozpočtových pravidlách územnej samosprávy rozpočet obce je základným nástrojom finančného hospodárenia v príslušnom rozpočtovom roku, ktorým sa riadí financovanie úloh a funkcií obce. Rozpočet obce vyjadruje samostatnosť hospodárenia obce. Obsahuje príjmy a výdavky v ktorých sú vyjadrené finančné vzťahy k právnickým osobám a fyzickým osobám – podnikateľom pôsobiacim na území obce, ako aj k obyvateľom žijúcim na tomto území vyplývajúce pre ne zo zákonov a z iných všeobecne záväzných právnych predpisov, zo všeobecne záväzných nariadení obce, ako aj zo zmlúv.

V rozpočte obce sa uplatňuje rozpočtová klasifikácia v súlade s osobitným predpisom. Viacročný rozpočet je strednodobým ekonomický nástroj finančnej politiky obce, v ktorom sú v rámci ich pôsobnosti vyjadrené zámery rozvoja územia a potrieb obyvateľov obce na tri rozpočtové roky.

Návrh rozpočtu bol zverejnený v obci obvyklým spôsobom dňa 09.02.2023 t.j. v zákonom stanovenej lehote ( najmenej 15 dní pred jeho schválením ) v súlade s § 9 ods. 2 zákona č. 369/1990 Zb. o obecnom zriadení  v znení neskorších predpisov.

1. ***Východiská tvorby rozpočtu***

Návrh rozpočtu vychádza z hospodárenia obce v roku 2022 a predchádzajúcich sledovaných rokoch. Bol spracovaný v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Návrh rozpočtu je zostavený bez programovej štruktúry, ktorí umožňuje § 4 ods. 5 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov.

1. ***Metodická správnosť predloženého návrhu rozpočtu***

Návrh rozpočtu bol zostavený v súlade s Príručkou na zostavenie návrhu rozpočtu verejnej správy na roky 2023 až 2025 číslo MF/005055/2022-411, vydané Ministerstvom financií SR, ktorá je vydaná v zmysle § 14 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Návrh rozpočtu bol spracovaný podľa rozpočtovej klasifikácie v súlade s Opatrením MF SR č. MF/010175/2004-42 uverejnenom vo Finančnom spravodajcovi č. 14/2004, ktorým sa ustanovuje druhová, organizačná a ekonomická klasifikácia rozpočtovej klasifikácie, ktorá je záväzná pri zostavovaní rozpočtov územnej samosprávy a vyhláškou Štatistického úradu č. 257/2014, ktorou sa vydáva štatistická klasifikácia výdavkov verejnej správy.

1. ***Charakteristika návrhu rozpočtu***

Návrh rozpočtu je spracovaný podľa zákona č. 583/2004 Z. z. o rozpočtových pravidlách

územnej samosprávy a o zmene a doplnení niektorých zákonov v znení neskorších predpisov. v členení podľa §9 ods. 1 citovaného zákona na:

a) rozpočet na príslušný rozpočtový rok – rok 2023,

b) rozpočet na rok nasledujúci po príslušnom rozpočtovom roku - rok 2024,

c) rozpočet na rok nasledujúci po roku, na ktorý sa zostavuje rozpočet podľa písmena b) – rok 2025.

Viacročný rozpočet na roky 2024 – 2025 je zostavený v rovnakom členení v akom sa zostavuje rozpočet obce na príslušný rozpočtový rok. Rozpočet obce na príslušný rozpočtový rok je záväzný, rozpočty na nasledujúce dva rozpočtové roky nie sú záväzné, majú len orientačný charakter, ich ukazovatele sa spresňujú v ďalších rozpočtových rokoch.

Viacročný rozpočet na roky 2023– 2025 je v súlade s § 10 ods. 3 až 7 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vnútorne členený na:

1. ./ bežný rozpočet, t.j. bežné príjmy a bežné výdavky,
2. . / kapitálový rozpočet, t.j. kapitálové príjmy a kapitálové výdavky,
3. ./ finančné operácie, t.j. príjmové finančné operácie a výdavkové finančné operácie.

Bežný rozpočet obec zostavila ako v vo výške vyrovnaný, nakoľko plánované bežné príjmy na rok 2023 sú vo výške 345 204 EUR a bežné výdavky vo výške 345 204 EUR.

Kapitálový rozpočet je zostavený pre rok 2023 ako schodkový vo výške 67 600 EUR, nakoľko na rok 2023 nie sú plánované kapitálové príjmy a kapitálové výdavky sú plánované vo výške 67 600 EUR. Podľa zákona č. 583/2004 Z.z. o rozpočtových pravidlách územnej samosprávy kapitálový rozpočet môže byť zostavený ako schodkový, ak je tento schodok možné kryť prebytkom bežného rozpočtu, zostatkami finančných prostriedkov z minulých rokov, resp. návratnými zdrojmi financovania.

Po použití prebytku finančných operácií na kapitálové výdavky celkový rozpočet na rok 2023 je zostavený ako **prebytkový vo výške 90 099 EUR**, nakoľko celkové rozpočtové **príjmy** sú plánované vo výške **502 903 EUR** a celkové rozpočtové **výdavky** sú plánované vo výške **412 804 EUR**.

***E Zhrnutie***

Na základe uvedených skutočností **odporúčam** obecnému zastupiteľstvu obce Trnávka predložený návrh rozpočtu na rok 2023 schváliť a návrh viacročného rozpočtu na roky 2024 – 2025 zobrať na vedomie.

Bc. Marta Klinerová v.r.

hlavný kontrolór obce

Trnávka, dňa 15.02.2023